Isaac Abraham Amihere

Isaac Abraham Amihere yɛ Kane Ghanani amanyɔni. Ɔyɛ kane mmarahyɛ baguani a ogyina hɔ ma Axim abatoɔ mpesoa so firi afe 1965 kosii afe 1966. Ansa na ɔhyɛ amanyosɛm ase no, na ɔyɛ ɔhwɛsofo ma adwumkuo a ɛne Guinea pea.

 Ne mmɔfrase ne Nhomasua 
Wɔ woo Amihere wo March da a ɛtɔ 30 afe 1915 mu a na n’awofo yɛ Theophilus Amihere ne Ama Suamhwɛ wo Axim a ɛwɔ Atɔe Mantam wɔ Ghana (kane Gold Coast). ɔhyɛɛ sukuu ase wɔ Half Assini Methodist School na ɔtoaa so kɔɔ Saltpond English Church sukuu ma no wie wɔ afe 1933 mu. Akyire, osuaa akyerɛw, nkrataa kora ne Brɔfo wɔ fie.

 Nnwuma 
Amiher hyɛɛ ase yɛ adwuma wɔ U.A.C wɔ afe 1937. Ɔyɛɛ Adwuma wɔ adwumakuo no kosii July, afe 1953 mu. Wɔ August afe 1953 mu no ɔbɛyɛɛ ɔhwɛsofo maa adwumakuo bi a ɛtɔ kookoo. Wɔpaw wɔ December da a ɛtɔ nnan afe 1956 mu sɛ adwuma no mu panyin ananmusini na okuraa saa dibea kosi sɛ wɔgyee n’adwuma no fiiri ne nsam bre a adwuma no gui no. Onyaa adwuma sɛ ɔkandifo wɔ adwukuo a ene Nedco Ltd kosii afe 1958 bre a ode ne dibea no too hɔ kofaa dibea a eye adwuma so hwefo wɔ adwumakuo a ɛde Guinea Press. Wɔ afe 1958 mu no, wɔ bɔɔ n’abaso maa ne dibea no kɔɔ adwuma no panyin abediakyire na mfie bi akyi no, ɔbeyee ɔkwankyerɛfo aabediakyire

 Amanyɔsɛm 
Wɔ afe 1958 mu no, Amihere bɛyɛɛ mmarahyɛ baguani a ogyina hɔ Axim abatoɔ mpɛsoa so. Ansa na afe 1956 no, na wɔfrɛ saa mpɛsoa no Atɔe Nzema Axim mpɛsoa. Ɔkɔɔ so yɛɛ mmarahyɛ baguani a ogyina ho ma Axim kosii February afe 1966 bre a wotuu Nkruma aban gui.                                                                                                                                                                                                                                                                                     

 N'asetena mu nsɛm 
Amihere waree awura Adwoa wɔ afe 1954 mu nanso awaree no gui wɔ afe 1956. Wɔ saa afe no mu no, ɔwaree Victorial Baddoo na saa awaree no nso gui. Akyire ɔwaree Madames Yawson ne Margaret Asare.

 Nkekaho 

Category:Amanyɔsεm
Category:Ghana Amanyɔfo